- Gentagne gange har skiftende transportministre afvist at give statslige midler til en 3. Limfjordsforbindelse. Det skyldes, at staten ikke vil give penge til overflødige trafikinvesteringer. Det burde de nordjyske politikere med Orla Hav i spidsen tage bestik af, siger Per Clausen. - Hvis de fortsætter deres kampagne for en 3. Limfjordsforbindelse, risikerer de at skade kampen for nødvendige trafikinvesteringer i Nordjylland, fortsætter Per Clausen, MF for Enhedslisten. Han mener, at det vil være mere oplagt, om politikerne går sammen om at få investeret i det nordjyske skinnenet og signalsystem, som er temmelig forældet.

Opsummering:
Det skader de nordjyske interesser, at flere nordjyske politikere bruger så meget krudt på at kæmpe for en 3. limfjordsforbindelse. Det mener Enhedslistens folketingsmedlem fra Aalborg, Per Clausen.